**ПОСТЪПИЛИ ВЪПРОСИ ОТ КАНДИДАТИ И РАЗЯСНЕНИЯ ПО ТЯХ ПО ПРОЦЕДУРА ЗА КОНКУРЕНТЕН ПОДБОР BG16RFPR002-1.005 МАЛКИ ИНОВАТИВНИ ГРАНТОВЕ ЗА МАЛКИ И СРЕДНИ ПРЕДПРИЯТИЯ (МСП)**

| **№** | **Дата на получаване** | **Въпрос** | **Разяснения от УО** |
| --- | --- | --- | --- |
| **Дата на разясненията от УО: 17.01.2025 г.** |
| 19. | 08.01.2025 г. | Може ли едно звено на университета (регистрирано ЕООД 100 % собственост на университета) по Постановление 61 за управление на ИС да извършва услуги в изпълнение на сключения договор между научния екип и МСП. Необходимостта от такова превъзлагане между научния екип и ЕООД на университета възниква от специфичните възможности и капацитет на ЕООД за изпълнение на сключения договор по програмата. | Съгласно раздел II „Основни определения“ на Приложение 8 към Условията за кандидатстване по процедурата, „изпълнител на заявената от МСП услуга в изпълнение на допустимите дейности по проекта са научни организации по смисъла на § 1, т. 1 от Допълнителните разпоредби на Закона за насърчаване на научните изследвания и иновациите, обн. ДВ бр. 39 на 01.05.2024 г., вписани в Регистъра за научната дейност, в т.ч.:o Висши училища;o Научни организации;o Центрове за компетентност (ЦК), o Центрове за върхови постижения (ЦВП); o Сдружение за научноизследователска и развойна дейност (СНИРД) на София Тех Парк; o Научноизследователски инфраструктури от Националната пътна карта за научна инфраструктура (НПКНИ), вписани Регистъра на научната дейност на Република България;o Национални центрове/институти към Българска академия на науките, Селскостопанска академия (ССА), Министерство на здравеопазването, Министерство на вътрешните работи, Министерство на околната среда и водите.“Видно от цитираното определение, посоченото във въпроса Ви дружество е допустимо да е изпълнител, само в случай, че отговаря на посоченото определение по процедурата. |
| 20. | 08.01.2025 г. | По отношение на допустимостта на кандидатите, в предложените Условията за кандидатстване е записано:1. в Раздел 11.1 Критерии за допустимост на кандидатите, т.2: 2) Да са микро-, малки и средни предприятия (МСП) по смисъла на чл. 3 и чл. 4 от Закона за малките и средните предприятия (ЗМСП)"2. в Раздел 11.1 Критерии за допустимост на кандидатите, т. 4 са представени категориите по приходи на база и за средни предприятия3. в Раздел 16 Приложим режим на минимални/държавни помощ е посочено, че финансирането по процедурата представлява държавна помощ за микро, малки и средни предприятия, като изрично е пояснено, че допустими са САМО за микро-, малки и средни предприятия.НО съгласно прил.6 "Примерни указания за попълване на електронен формуляр...” в "забележка" към т. 10. Е-декларации на страница 19 е записано, че "по процедурата не са допустими кандидати - средни предприятия"Моля да разясните кои предприятия могат да кандидатстват по програмата. | Допустими кандидати по процедурата, съгласно т. 11.1 от Условията за кандидатстване са микро-, малки и средни предприятия (МСП) по смисъла на чл. 3 и чл. 4 от Закона за малките и средните предприятия (ЗМСП) и Приложение I „Определение за МСП“ към Регламент (ЕС) № 651/2014 на Комисията. Цитираната забележка към т. 10. Е-декларации на страница 19 от приложение 6 "Примерни указания за попълване на електронен формуляр за кандидатстване и подаване на проектни предложения по процедура чрез подбор на проекти BG16RFPR002-1.005„Малки иновативни грантове за малки и средни предприятия (МСП)“ към Условията за кандидатстване: „по процедурата не са допустими кандидати - средни предприятия" представлява техническа грешка и не следва да се взема предвид. |
| 21. | 09.01.2025 | Здравейте,моля за Вашето становище, дали услуга по разработване на електронен магазин, би могла да се отнесе към допустимите по процедурата: 1) „Консултантски услуги в областта на иновациите“, по смисъла на чл. 2, пар. 94 от Регламент (ЕС) № 651/2014, а именно консултиране, подпомагане или обучение в областта на трансфера на знания, придобиването, защитата или експлоатацията на нематериални активи или използването на стандартите и правилата, които ги уреждат, както и консултиране, подпомагане или обучение за въвеждането или използването на иновативни технологии и решения (включително цифрови технологии и решения), в контекста на дигитализация, въвеждането на нови бизнес модели или услуги в бизнеса, каквито са целите на процедурата? | Вижте отговорите на въпроси № 3, № 9 , №16 и № 17. |
| 22. | 09.01.2025  | Процедура BG16RFPR002-1.005 Малки иновативни грантове за малки и средни предприятия (МСП):Допустимо ли е в договора между МСП и доставчика на услуга да е договорено, че заплащането на услугата ще се извърши след успешното отчитане на услугата и получаването на средствата по вачуера от самото МСП ? Друг вариант е да е договорен срок на отложено заплащане на услугата, примерно 4 месеца след доставяне на услугата, с цел МСП да не работи изцяло със собствени средства, а да ползва средствата от процедурата.Изобщо има ли отношение УО по процедурата към срока, в който е договорено заплащането на извършената услуга от самото МСП, т.е. не е проблем услугата да е отчетена и средствата по ваучера да са разплатени към МСП, преди то да се е разплатило за тази услуга със нейния доставчик ? Това би кореспондирало с липсата на изискване при успешното отчитане на получената услуга да се предоставят счетоводни документи. | Управляващият орган на ПНИИДИТ не е страна по договора между изпълнителя (доставчика) на услугата и МСП и в този смисъл страните самостоятелно могат да договорят условията по него, в т. ч. изискванията за плащане, но при спазване на изискванията за допустимост на разходите, заложени в т. 14.1 от Условията за кандидатстване и в частност подт. 2, съгласно която, за да бъдат допустими разходите по процедурата те трябва да бъдат извършени след датата на сключване на административен договор за предоставяне на безвъзмездна финансова помощ и до изтичане на крайния срок, определен за представяне на финалния отчет за изпълнение на дейностите по проекта и подт. 5, съгласно която, за да бъдат допустими разходите по процедурата те трябва да са действително платени от бенефициента (т.е. да е платена цялата стойност на представените фактури или други първични счетоводни документи, включително стойността на ДДС), по банков път или в брой, не по-късно от датата на подаване на финалния отчет по проекта. Разходи, подкрепени с протоколи за прихващане, не се считат за допустими.Съгласно т. 13.1 от Условията за кандидатстване при отчитане на проекта и получената услуга/услуги, бенефициентът задължително представя:- сертификат, който се генерира по образец чрез Платформата за сътрудничество между висшите училища, изследователските организации и бизнеса и който се издава от изпълнителя на услугата, -договор между Бенефициента и изпълнителя на услугата- описание на постигнатия краен резултат.Плащането по сключения административен договор между бенефициента (МСП) и УО на ПНИИДИТ е само окончателно плащане. При подаване на искането за окончателно плащане, описаните документи следва да бъдат приложени към финалния отчет, който се представя в срок до два месеца след изтичане на срока за изпълнение на дейностите по проекта, съгласно посоченото в чл. 14 от Условията за изпълнение по процедурата..Независимо, че не е необходимо да се представят на етап отчитане, бенефициентите следва да съхраняват съответните разходооправдателни, платежни и счетоводни документи за извършените разходи и същите трябва да отговарят на условията за допустимост съгласно т. 14 от Условията за кандидатстване.Допълнителна информация, относно плащането и подаването на финалния отчет, може да намерите и в образеца на Административния договор за предоставяне на безвъзмездна финансова помощ (Приложение 15) към Условията за изпълнение в пакета документи по процедурата. |
| 23. | 13.01.2025 | Здравейте,Във връзка с процедура BG16RFPR002-1.005 - Малки иновативни грантове за малки и средни предприятия (МСП), моля за разяснения по отношение на следните въпроси:1) Допустимо ли да се заяви една и съща услуга два пъти съответно за две дейности, необходими изпълнението проекта?2) При отчитане на проекта, освен сертификат, какви документи следва да се представят, предвид че в условията за изпълнение е записано само -"Чл. 12. Окончателният отчет следва да съдържа:-всички документи, доказващи изпълнението на извършените дейности и предоставени услуги в съответствие с Административния договор за безвъзмездна финансова помощ."Също така в приложение 14 от Условията за кандидатстване е записано следното: "Документи, които следва да включват исканата информация•Искане за окончателно плащане, съдържащо Технически и финансов отчет.•Договор за услуги между МСП и научноизследователска организация/институция, включени в Платформата (https://s2b.nacid.bg/home);•Сертификат по образец, издаден от научноизследователската организация за предоставената услуга и/или достъп до научни инфраструктури/специализирани лабораторни комплекси или уникално научно оборудване.•Описание на постигнатите резултати." Предвид описаното, моля за примери за други документи, освен сертификата, които следва да се представят при отчитане. | 1. Не е допустимо една и съща услуга да бъде финансирана два пъти. Това ограничение произтича от общото правилото на Регламент (ЕС) 2021/1060 за установяване на общоприложимите разпоредби, съобразно което не се допуска нарушаване на правилата за прозрачност, отчетност и ефективно разпределение на ресурсите. Това изискване е посочено и в Условията за кандидатстване, в т. 13.1 „Допустими дейности“ – „Проектните предложения по настоящата процедура следва да са в съответствие с принципите по чл. 29, ал. 1 от ЗУСЕФСУ, да спазват изискванията за ефективност, ефикасност и икономичност при разходването на средствата, да водят до постигане на специфичните цели на ПНИИДИТ (приложими за процедурата), както и на целите на настоящата процедура, при най-адекватното съотношение между очакваните разходи и ползи.“От друга страна, в Условията за кандидатстване няма зададено ограничение кандидатите да не могат да заявят **до две различни** „Консултантски услуги в областта на иновациите“ **или до две различни** „Услуги за подкрепа на иновациите“, при спазване на всички останали изисквания за допустимост на дейностите и разходите по процедурата. 2. В т. 13.1. „Допустими дейности“, раздел II, в поле „ВАЖНО“ на стр. 17.от Условията за кандидатстване е посочено, че при отчитане на проекта и получената услуга/услуги, бенефициентът задължително представя:- сертификат, който се генерира по образец чрез Платформата за сътрудничество между висшите училища, изследователските организации и бизнеса и се издава от изпълнителя на услугата, - договор между Бенефициента и изпълнителя на услугата;- както и описание на постигнатия краен резултат.Съгласно чл. 12 от Условията за изпълнение „Окончателният отчет следва да съдържа:- всички документи, доказващи изпълнението на извършените дейности и предоставени услуги в съответствие с Административния договор за безвъзмездна финансова помощ...“Под „всички документи“ следва да се имат предвид гореизброените сертификат, договор и описание. |